text: [{"text_idx": "#000000", "text": "Narekober ang 1.4 milyones pesos nga balor sang marijuana sa buy bust operation sang Hinobaan PNP sa Purok 5, Brgy 2 Poblacion, banwa sang Hinoba-an, pasado la 1 sang Domingo sang hapon, Disyembre 4."}, {"text_idx": "#000002", "text": "Suno kay Police Captain Ramel Bustamante, hepe sang Hinobaan PNP, nakabaton sila sang impormasyon gikan sa isa ka confidential informant nga nagapatubo sang tanum nga marijuana si Desierto."}, {"text_idx": "#000003", "text": "Sang ginkasa ang surveillance, natukiban sang kapulisan nga nagabaligya si Disierto sang laya nga dahon sang marijuana."}, {"text_idx": "#000004", "text": "Narekober sa operation ang isa ka transparent plastic bag sang marijuana nga ginabulubanta nagabug-at sang 50 gramos kag nagabili sang 6 mil ka pesos."}]